jacop dat hij die hadde gecocht tstuck om ix It gr
ende de voirs ande twee zeyden dat hij die hadde
gecocht om x gr al vlaem Seyden voirts tsamen
dat sij om des geschils wille hadden geweest bijde
gesworen vand bontwerkers ambachte in des stad
die wel gevuelden dat dese questie bij claerniss van
eede die deene vand voirs twee ptien doen
soude moest wordden beslicht seyden voirts de voirs
jan ende jan dat nae dien de voirs gesworen hen hadde
beraden wien vand ptien den eedt soude behoiren te
doen sij dien eedt den voirs jacoppe overgegeven
hadden ende dat als hij dien doen soude wech ghinc
ende vertoech sonder dien te willen doen dair op
de voirs jacop luttel oft niet vele en antwoirde anders
dan dat hij voir al behoirde tgoet te siene voir en eer
hij soude verclaen oft hij de comenscap woude aeveerde
oft miet want hij mocht afstaen vander comescap betalen
eene ghelte ryns wijns sustinende dat hem de
visitatie vand goede gebuen soude Es bijd voirs
raide notabelijc vergadert ierst de voirs gesworen
gehoirt sijnde uuytgesproken ende getermineert
dat de voirs jan ende jan sculdich souden sijn voir al
den voirs jacoppe tvoirs goet te laten sien ende
visiten ende soe verre de voirs jan baers dentynden
den eedt doet dat hij bet soude voir tstuck thien
en eene halve gr dat jacop hen die oplegge en
betalen soude soe verre hij de comenscapbehiel in
pleno s septebr xi
Nae des sijn de voirs ptien wedercome bijde voirs
raide sustinende de voirs jacop die tgoet gesien
hadde dat de voirs jan baers sculd soude sijn de
claernisse van eede te doene eer hij soude seggen
oft hij de comenscap soude aenveerden oft niet dair